CELEX: 32011R0321
Language: bg
Date: 2011-04-01 00:00:00
Title: Регламент за изпълнение (ЕС) № 321/2011 на Комисията от 1 април 2011 година за изменение на Регламент (ЕС) № 10/2011 във връзка с ограничението по отношение на употребата на бисфенол А в пластмасови шишета за хранене на кърмачета  Текст от значение за ЕИП

2.4.2011   
            
            
               BG
            
            
               Официален вестник на Европейския съюз
            
            
               L 87/1
            
         РЕГЛАМЕНТ ЗА ИЗПЪЛНЕНИЕ (ЕС) № 321/2011 НА КОМИСИЯТА
   от 1 април 2011 година
   за изменение на Регламент (ЕС) № 10/2011 във връзка с ограничението по отношение на употребата на бисфенол А в пластмасови шишета за хранене на кърмачета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1935/2004 на Европейския парламент и на Съвета от 27 октомври 2004 г. относно материалите и предметите, предназначени за контакт с храни, и за отмяна на Директиви 80/590/ЕИО и 89/109/ЕИО (1), и по-специално член 18, параграф 3 от него,
   след консултации с Европейския орган за безопасност на храните:
   като има предвид, че:
   
               (1)
            
            
               С Директива 2011/8/ЕС на Комисията (2) беше изменена Директива 2002/72/ЕО (3) относно материали и предмети от пластмаси, предназначени за контакт с храни, с която се ограничава употребата на бисфенол А (2,2-бис(4-хидроксифенил)пропан) в поликарбонатни шишета за хранене на кърмачета.
            
         
               (2)
            
            
               От 1 май 2011 г. Директива 2002/72/ЕО ще бъде заменена с Регламент (ЕС) № 10/2011 на Комисията от 14 януари 2011 г. относно материалите и предметите от пластмаси, предназначени за контакт с храни (4).
            
         
               (3)
            
            
               Регламент (ЕС) № 10/2011 не съдържа ограниченията по отношение на бисфенол А, въведени в Директива 2002/72/ЕО с Директива 2011/8/ЕС.
            
         
               (4)
            
            
               Поради това Регламент (ЕС) № 10/2011 следва да бъде изменен, за да бъдат отразени ограниченията по отношение на употребата на бисфенол А.
            
         
               (5)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   В таблица 1 от приложение I към Регламент (ЕС) № 10/2011, вписването относно вещество номер 151, обозначено като „(2,2-бис(4-хидроксифенил)пропан)“ в колона 10 („Ограничения и спецификации“) се вмъква следният текст:
   
      „Да не се използва за производството на поликарбонатни шишета за хранене на кърмачета (5)
          (6).
   
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   Той се прилага от 1 май 2011 г. с цел забрана за производството на материали и предмети от пластмаси, предназначени за контакт с храни, които не съответстват на настоящия регламент.
   Регламентът се прилага от 1 юни 2011 г. с цел забрана за пускане на пазара и внос в Съюза на материали и предмети, които не съответстват на настоящия регламент.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 април 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 338, 13.11.2004 г., стр. 4.
   
      (2)  ОВ L 26, 29.1.2011 г., стр. 11.
   
      (3)  ОВ L 220, 15.8.2002 г., стр. 18.
   
      (4)  ОВ L 12, 15.1.2011 г., стр. 1.
   
      (5)  Съгласно определението за кърмачета, посочено в член 2 от Директива 2006/141/ЕО.
   
      (6)  Това ограничение се прилага от 1 май 2011 г. по отношение на производството и от 1 юни 2011 г. по отношение на пускането на пазара и вноса в Съюза.“